สวัสดีค่ะ คุณ หนูมีคำถามอยากถามมากค่ะ ตลอดเวลาหนูกินยาคุม28เม็ดค่ะ แต่หนูลืมกิน1เม็ดเป็นเวลา2วันค่ะ แล้วทีนี้หนูมีเพศสัมพันธ์กับแฟนหนูแต่ไม่ป้องกันค่ะหนูเลยกินยาคุมฉุกเฉินค่ะทีนี้หนูอยากรู้ถ้ากินยาคุมฉุกเฉินไปแล้วเราต้องเปลี่ยนยาคุม28เม็ดใหม่หรือกินแผงเก่าต่อค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้หากลืมรับประทานยาคุมกำเนิดไป 2 วันแล้วให้กิน 1 เม็ดหลังอาหารเช้า รวม 2 วัน และกินหลังอาหาร เย็นหรือก่อนนอนตามเดิม และอาจมีเลือดออกกะปริบกะปรอย ควรใช้ถุงยางอนามัยร่วมด้วยหากมีเพศสัมพันธ์ในรอบเดือนนั้นในกรณีนี้ที่รับประทานยาคุมฉุกเฉินเพิ่มไปแล้ว และลืมกินยาคุมแผงรายเดือนมาหลายวัน อาจจะรอให้ประจำเดือนครั้งใหม่มาก่อน จึงค่อยเริ่มยาคุมแผงใหม่ก็ได้ไม่แนะนำให้รับประทานยาคุมฉุกเฉินเพิ่มเข้าไปขณะที่รับประทานยาคุมรายเดือน เพราะจะทำให้มีปริมาณฮอร์โมนเพศสูงมาก จนอาจมีเลือดออกทางช่องคลอดที่ผิดปกติ หรือประจำเดือนคลาดเคลื่อนไป